O B E C  U H O R S K É

VZN vyvesené na úradnej tabuli v obci Uhorské. dňa:15.11.2010

VZN nadobúda účinnosť dňa: 01.01.2011

Obecné zastupiteľstvo v Uhorskom. na základe § 6 zák. SNR č. 369/1990 Zb. o obecnom zriadení v znení neskorších predpisov a zák. č. 582 /2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov vydáva pre územie obce Uhorské, toto

V Š E O B E C N E  Z Á V Ä Z N É  N A R I A D E N I E

č. 1 / 2011

o miestnych daniach
a miestnom poplatku za komunálne odpady a drobné stavebné odpady

I.	č a s ť
ÚVODNÉ  USTANOVENIA
§ 1
1.	Toto všeobecne záväzné nariadenie (ďalej len „VZN“) upravuje podrobne podmienky ukladania miestnych daní a miestneho poplatku za komunálne odpady a drobné stavebné odpady (ďalej len „miestne dane a miestny poplatok“) na území obce Uhorské.
2.	Obec Uhorské na svojom území ukladá tieto miestne dane:
a.	daň z nehnuteľností,
b.	daň za psa,
c.	daň za užívanie verejného priestranstva,
d.	daň za nevýherné hracie prístroje.

3.	Obec Uhorské na svojom území ukladá miestny poplatok za komunálne odpady a drobné stavebné odpady.
4.	Zdaňovacím obdobím miestnych daní uvedených v § 1 odst.2 písm. a/, b/, f/ je kalendárny rok.

II.	 č a s ť
Miestne dane
Daň z nehnuteľností
§ 2
Daň z nehnuteľností zahŕňa:
a.	daň z pozemkov,
b.	daň zo stavieb,
c.	daň z bytov a z nebytových priestorov v bytovom dome (ďalej len „daň z bytov“).

Daň z pozemkov
§3
1.	Daňovníkom dane z pozemkov sú tí, ktorí sú uvedení v ustanovení § 5 zák. č. 582/2004 Z. z. o miestnych daniach a miestnom poplatku za komunálne odpady a drobné stavebné odpady (ďalej len „zákon o miestnych daniach“) v znení neskorších zmien a doplnkov.
2.	Predmetom dane z pozemkov sú pozemky na území obce Uhorské v členení podľa § 6 ods. 1 až 7 zákona o miestnych daniach.
3.	Spôsob výpočtu základu dane z pozemkov je uvedený v ustanovení § 7 zákona o miestnych daniach. Výpočet sa musí urobiť vždy k l. januáru zdaňovacieho obdobia. Na zmeny, ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou.
4.	Všeobecná ročná sadzba dane z pozemkov je pre jednotlivé druhy pozemkov nasledovná 
a.	orná pôda, chmeľnice, vinice, ovocné sady		0,42 % zo zákl. dane,
b.	trvalé trávne porasty					0,60 % zo zákl. dane,
c.	záhrady							0,46 % zo zákl. dane,
d.	lesné pozemky, na ktorých sú hospodárske lesy		0,60 % zo zákl. dane,
e.	rybníky s chovom rýb a ostatné hospodárske využívané vodné plochy
0,60 % zo zákl. dane,
f.	zastavané plochy a nádvoria				0,46 % zo zákl. dane,
g.	stavebné pozemky					0,26 % zo zákl. dane,
h.	ostatné plochy okrem stavebných pozemkov		0,46 % zo zákl. dane, 
5.	Všeobecná ročná sadzba dane na pozemky pri Vodnej nádrži Uhorské , na ktorých sú umiestnené ubytovacie bunky resp. chatky / par .č. 1470/3.15515/1,1515/12
1.20 % zo zákl. dane

Daň zo stavieb
§4
1.	Daňovníkom dane zo stavieb sú tí, ktorí sú uvedení v ustanovení § 9 zákona o miestnych daniach.
2.	Predmetom dane zo stavieb sú stavby uvedené v § 10 zákona o miestnych daniach.
3.	Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava  prečnievajúca časť strešnej konštrukcie.
4.	Ročná sadzba dane zo stavieb je za každý aj začatý m2 zastavanej plochy v katastrálnom území obce Uhorské nasledovná:
a.	stavby na bývanie a ostatné stavby tvoriace príslušenstvo hlavnej stavby: 0,040 €
b.	stavby na pôdohospodársku produkciu, skleníky, stavby využívané na skladovanie vlastnej pôdohospodárskej produkcie, stavby pre vodné hospodárske vrátane stavieb na vlastnú administratívu:					0,080 €
c.	stavby rekreačných a záhradkárskych chát a domčekov na individuálnu rekreáciu
0,199 €
d.	samostatne stojace garáže a samostatné stavby hromadných garáži a stavby určené alebo používané na tieto účely postavené mimo obytných domov.	0,159 €
e.	priemyselné stavby a stavby slúžiace energetike, stavby slúžiace stavebníctvu ,stavby využívané na skladovanie vlastnej produkcie vrátane stavieb na vlastnú administratívu,								0,797 €
f.	stavby na ostatnú podnikateľskú a zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
0,797 €
g.	ostatné stavby neuvedené v písmenách a) až f),				0,159 €
5.	Pri viacpodlažných stavbách je na každé ďalšie podlažie  stanovený príplatok za podlažie v sume:										0.066 €

Daň z bytov
§5
1.	Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.
2.	Predmetom dane z bytov v bytovom dome na území obce Uhorské, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby, sú byty a nebytové priestory.
3.	Základom dane z bytov je výmera podlahovej plochy bytu alebo nebytového priestoru v m2.
4.	Ročná sadzba dane z bytov je za každý aj začatý m2 zastavanej plochy bytu a nebytového priestoru:										0,040 €

Spoločné ustanovenia pre daň z nehnuteľností
§6
1.	Podľa miestnych podmienok v obci Uhorské sa od dane z pozemkov oslobodzujú tieto pozemky:
a.	na ktorom je zriadený cintorín,
b.	užívané školou a školským zariadením
c.	prístupných parkov, verejných priestorov a športovísk
d.	vo vlastníctve obce
e.	vo vlastníctve náboženských cirkví v zastavanej časti obce s ktorými sa nepodniká
f.	lesné pozemky od nasledujúceho roka po vzniku holiny do roku plánovaného začatia výchovnej ťažby / prvej prebierky/
g.	pozemky funkčne spojené so stavbami slúžiace verejnej doprave.
2.	Podľa miestnych podmienok v obci Uhorské sa od dane zo stavieb a dane z bytov oslobodzujú tieto stavby:
a.	stavby vo vlastníctve obce, stavby slúžiace školám, školským zariadeniam
b.	vo vlastníctve cirkvi, ktoré sa nevyužívajú na podnikanie.
3.	Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom daňovník nadobudol nehnuteľnosť do vlastníctva a zaniká 31. decembra zdaňovacieho obdobia, v ktorom daňovníkovi zanikne vlastníctvo k nehnuteľností. Ak sa daňovník stane vlastníkom nehnuteľností 1. januára bežného zdaňovacieho obdobia, vzniká daňová povinnosť týmto dňom. Pre vyrubenie dane z nehnuteľností je rozhodujúci stav k l. januáru zdaňovacieho obdobia. 
Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada. 
4.	Fyzická osoba alebo právnická osoba v priebehu príslušného zdaňovacieho obdobia je povinná oznámiť správcovi dane skutočnosti rozhodujúce pre vznik alebo zánik daňovej povinnosti k dani z nehnuteľností  a každú zmenu týchto skutočností do 30 dní odo dňa, keď tieto skutočnosti alebo ich zmeny nastali.
5.	Daňové priznanie k dani z nehnuteľností (ďalej len „priznanie“) je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť podľa stavu k 1. januáru zdaňovacieho obdobia, ak tento zákon neustanovuje inak a v ďalších zdaňovacích obdobiach do tohto termínu, len ak nastali zmeny skutočností rozhodujúcich na vyrubenie dane z nehnuteľností. 
Za zmeny skutočností  rozhodujúcich na vyrubenie dane sa nepovažuje zmena sadzieb dane z nehnuteľností. 

Ak je pozemok, stavba, byt a nebytový priestor v bytovom dome v spoluvlastníctve viacerých osôb (§ 5 ods.4, § 9 ods. 3 a § 13 ods. 2), priznanie podá každá fyzická osoba alebo právnická osoba. Ak sa spoluvlastníci dohodnú, priznanie podá ten, koho dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania. To sa nevzťahuje na manželov, ktorí majú pozemok, stavbu, byt alebo nebytový priestor v bytovom dome v bezpodielovom spoluvlastníctve  manželov, v tomto prípade priznanie podáva jeden z manželov.

6.	Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať. 
7.	Daňovník, ak ide o fyzickú osobu, je povinný uviesť v priznaní aj meno, priezvisko, titul, adresu trvalého pobytu, rodné číslo a ak ide o právnickú osobu je povinný uviesť aj obchodné meno alebo názov, identifikačné číslo a sídlo. Súčasne je daňovník povinný vyplniť všetky údaje podľa daňového priznania. Osobné údaje podľa tohto odseku sú chránené podľa osobitného predpisu.
8.	Daň z nehnuteľností vyrubuje správca dane podľa ustanovení § 20 odst. 1,2,3 zákona o miestnych daniach.
9.	Vyrubená daň z nehnuteľností je splatná do 15 dní odo dňa nadobudnutia právoplatnosti platobného výmeru ak zákon  a toto VZN neustanovuje inak.
10.	Správca dane určuje platenie dane z nehnuteľností v dvoch rovnakých splátkach a to, 50% do 30.júna a 50% do 30 novembra príslušného zdaňovacieho obdobia pre daňovníkov podnikajúcich v poľnohospodárskej výrobe.
11.	Daň z nehnuteľností nižšia ako 2 € sa nebude vyrubovať.
12.	Samostatne žijúcim dôchodcom vo veku nad 70 rokov sa poskytuje úľava na dani z nehnuteľnosti vo výške 50 % za byt , rodinný dom, ktoré sú ich  vlastníctvom a slúžia  im na trvalé bývanie.

Daň za psa
§ 7
1.	Predmetom dane za psa je pes starší ako 6 mesiacov chovaný fyzickou osobou alebo právnickou osobou.
2.	Predmetom dane za psa nie je:
-	pes chovaný na vedecké účely a výskumné účely,
-	pes umiestnený v útulku zvierat,
-	pes so špeciálnym výcvikom , ktorého vlastní alebo používa občan s ťažkým zdravotným postihnutím
3.	Daňovníkom je fyzická osoba alebo právnická osoba, ktorá je vlastníkom psa alebo držiteľom psa, ak sa nedá preukázať, kto psa vlastní.
4.	Základom dane je počet psov.
5.	Sadzba dane je 4,97 € za jedného psa a kalendárny rok.
6.	Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.
7.	Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. 
Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená. 
Písomné oznámenie sa doručuje dvojmo na obecný úrad a musí obsahovať najmä označenie vlastníka (resp. držiteľa) psa menom, priezviskom a adresou trvalého pobytu, označenie psa, jeho vek, spôsob a dátum nadobudnutia, stanovište psa uvedením adresy vlastníka, resp. držiteľa, druhy vykonaných veterinárnych očkovaní

8.	Daň za psa obec po prvý krát vyrubí platobným výmerom. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.
9.	Spôsoby vyberania dane:
a.	v hotovosti do pokladne obecného úradu,

Daň za užívanie verejného priestranstva
§ 8
1.	Verejným priestranstvom na účely tohto VZN sú verejnosti prístupné pozemky vo vlastníctve obce Uhorské, ktorými sa rozumejú nasledovné miesta:
a.	hlavné (štátne) a všetky vedľajšie (miestne) cestné komunikácie v celej svojej dĺžke a v šírke od krajnice po krajnicu,
b.	vybudovaný chodník, príp. aj upravená plocha pre chodenie obyvateľov na celom území obce,
c.	verejné priestranstvá pri bytových domoch p.č. 213,214,245,246
d.	všetky neknihované parcely v intraviláne obce, miestne potoky,
e.	cintorín,
f.	futbalové ihrisko
2.	Predmetom dane za užívanie verejného priestranstva je osobitné užívanie verejného priestranstva .
3.	Osobitným užívaním verejného priestranstva sa podľa tohto VZN rozumie 
a.	 umiestnenie zariadenia slúžiaceho na poskytovanie služieb, 
b.	umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, 
c.	umiestnenie skládky, 
4.	Daňovníkom je fyzická osoba alebo právnická osoba, ktorá verejné priestranstvo užíva.
5.	Základom dane za užívanie verejného priestranstva je výmera užívaného verejného priestranstva v m2.
6.	Sadzbu dane za užívanie verejného priestranstva je 0,03 € za každý aj začatý m2 osobitne užívaného verejného priestranstva a za každý deň.
7.	Sadzba dane za užívanie verejného priestranstva je 0.66 € za každý aj začatý m2 pri predajných zariadeniach a za každý deň
8.	Daňová povinnosť vzniká začatím užívania verejného priestranstva a zaniká ukončením užívania verejného priestranstva. 

Daňovník je povinný osobne alebo písomne podať oznámenie o začatí užívania verejného priestranstva Obecnému úradu v Uhorskom - a to pred začatím osobitného užívania verejného priestranstva, výnimočne v deň, v ktorom sa má realizovať užívanie verejného priestranstva.
Daňovník je tiež povinný ohlásiť do 3 dní každú skutočnosť, ktorá má alebo môže mať vplyv na výšku stanovenej, resp. zaplatenej dane. Daňovník je povinný oznámiť Obecnému úradu v Uhorskom skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.

9.	Miestnu daň obec vyrubí platobným výmerom a splatnosť sa stanovuje nasledovne:
a.	jednorázovo v hotovosti do pokladne obecného úradu,
b.	pri dobe užívania verejného priestranstva najviac 15 dní pri ohlasovaní vzniku poplatkovej povinností na Obecnom úrade v Uhorskom,
c.	pri dobe užívania verejného priestranstva dlhšie ako 15 dní a to týždennými alebo mesačnými splátkami, pričom termín a spôsob splátok určí poverený zamestnanec správcu miestnej dane na Obecnom úrade v Uhorskom pri ohlásení vzniku daňovej povinnosti daňovníkom.

Daň za nevýherné hracie prístroje
§ 9
1.	Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).
2.	Nevýherné hracie prístroje sú:
a.	elektronické prístroje na počítačové hry,
b.	mechanické prístroje, elektronické prístroje, automaty a iné zariadenia na zábavné hry.
3.	Daňovníkom je fyzická osoba alebo právnická osoba, ktorá nevýherné hracie prístroje prevádzkuje.
4.	Základom dane je počet nevýherných hracích prístrojov.
5.	Sadzba dane je 16,59 € za jeden nevýherný hrací prístroj a kalendárny rok.
6.	Daňová povinnosť vzniká dňom začatia prevádzkovania nevýherných hracích prístrojov a zaniká dňom ukončenia ich prevádzkovania.
7.	Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia. 

Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená. 

Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v Uhorskom. Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto prevádzkovania. Písomné oznámenie pri zániku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto doterajšieho prevádzkovania.

8.	Daň obec vyberá nasledovným spôsobom:
a.	v hotovosti do pokladne obecného úradu,
b.	na účet obce.
9.	Na účely výberu dane prevádzkovateľ je povinný viesť nasledovnú preukaznú evidenciu ohľadne každého nevýherného hracieho prístroja osobitne:
a.	výrobné číslo nevýherného hracieho prístroja .

III.	č a s ť
Miestny poplatok
Miestny poplatok za komunálne odpady
a drobné stavebné odpady
§  10
1.	Miestny poplatok za komunálne odpady a drobné stavebné odpady (ďalej len „poplatok“) sa platí za komunálne odpady a drobné stavebné odpady, ktoré vznikajú na území obce.
2.	Ak ďalej nie je ustanovené inak, poplatok platí poplatník, ktorým je
a.	fyzická osoba, ktorá má v obci trvalý pobyt alebo prechodný pobyt  alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“),
b.	právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
c.	podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
3.	Ak má osoba podľa odseku 2 písm. a) v obci súčasne trvalý pobyt a prechodný  pobyt, poplatok platí iba z dôvodu trvalého pobytu. Ak má osoba podľa odseku 2 písm. a) tohto ustanovenia v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu /to neplatí, ak je v obci zavedený množstvový zber/.
4.	Poplatok od poplatníka v stanovenej výške pre obec vyberá a za vybraný poplatok ručí
a.	vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,
b.	správca, ak je vlastníkom nehnuteľnosti štát, vyšší územný celok alebo obec (ďalej len "platiteľ"). Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.
5.	Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.
6.	Sadzba poplatku je
a.	0,03 € za osobu a kalendárny deň (12 € /rok)pre fyzické osoby s trvalým alebo prechodným pobytom.
b.	0,089 € za kalendárny deň (32,61 € /rok)za nehnuteľnosť /prevádzku/v ktorej sa podniká
c.	7.20 € za kalendárny rok - vlastník záhradnej chatky v záhradkárskej osade Uhorské bez trvalého alebo prechodného pobytu v obci.
d.	7,20 € za kalendárny rok vlastníkom ubytovacích a rekreačných chatiek pri Vodnej nádrži Uhorské 
e.	5.99 € za kalendárny rok pre vlastníkov rodinných domov, ktoré nie sú trvalé obývané.
f.	Pre samostatne žijúcich dôchodcov nad 70 rokov veku sa stanovuje úľava 50%
g.	Poplatok v spoločnej domácnosti platia maximálne piati členovia.
7.	 Poplatník je povinný do jedného mesiaca odo dňa vzniku povinnosti platiť poplatok, odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok, v prípade ak došlo k zmene už ohlásených údajov, ohlásiť obci
a.	svoje meno, priezvisko, dátum narodenia, adresu trvalého pobytu, adresu prechodného pobytu (ďalej len "identifikačné údaje"); ak je poplatníkom osoba podľa odseku 2 písm. b) alebo písm. c) tohto ustanovenia názov alebo obchodné meno, sídlo alebo miesto podnikania, identifikačné číslo (IČO),
b.	identifikačné údaje iných osôb, ak za ne plní povinnosti poplatníka podľa § 77 ods. 7 zákona o miestnych daniach,
c.	údaje rozhodujúce na určenie poplatku podľa § 79 zákona o miestnych daniach /ak je zavedený množstvový zber/, spolu s ohlásením predloží aj doklady potvrdzujúce uvádzané údaje; ak súčasne požaduje zníženie alebo odpustenie poplatku podľa § 83 zákona o miestnych daniach aj doklady, ktoré odôvodňujú zníženie alebo odpustenie poplatku.
8.	Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.
9.	Poplatok vyrubí obec platobným výmerom 
10.	Splatnosť poplatku do 31. marca kalendárneho roka
11.	Poplatok sa určuje na obdobie kalendárneho roka .

IV.	časť
Zber, preprava a zneškodňovanie, zhodnotenie vytriedených odpadov z domácnosti – separovaný zber
1.	Definícia separovaného zberu
Separovaný zber odpadov je delenie odpadov podľa druhov alebo oddeľovanie zložiek odpadov, ktoré možno po oddelení nahradiť v zmysle Vyhlášky MŽP SR  č.284/2001 Z.z. Katalóg odpadov ako samostatné druhy odpadov
2.	Pôvodca odpadu je povinný komunálny odpad separovať. Vyseparované zložky komunálneho sa zbierajú a separujú v obci nasledovne:
a.	PLASTY
Na separovanie plastov firma s ktorou má obec uzatvorenú zmluvu dodá pre každú domácnosť 1 ks plastové vrece. Interval zvozu bude vykonávaný 1 krát mesačne. Presný dátum zvozu bude v obci oznámený napred prostredníctvom miestneho rozhlasu. Vyseparované plasty vo vreci občania vyložia v deň zvozu pred svoje nehnuteľnosti na verejné priestranstvo, odkiaľ budú prevzaté poverenou firmou. Po vysypaní komodity do zberného vozidla, bude vrece ihneď vrátené pôvodcovi odpadu. Poškodené vrecia budú nahradené novými. Pre obyvateľov bytoviek  č. 213,214,245,246 je umiestnený 1100 litrový kontajner.
b.	SKLO
Pre separovania skla sú v obci rozmiestnené tri 1100 litrové kontajnery zelenej farby.
c.	ELEKTROODPADY
Odpad tvoriaci elektrické prístroje a zariadenia občania vyložia pred vlastné nehnuteľnosti na verejné priestranstvo v deň kedy bude zvoz vykonaný zmluvnou firmou. Presný dátum zvozu bude oznámený v obci prostredníctvom miestneho rozhlasu.
d.	PAPIER
Na separovanie papiera je v obci umiestnený jeden označený 1100 litrový kontajnér. Separovanie papiera je možné vykonávať prostredníctvom ZŠ s MŠ uhorské.
e.	ŽELEZNÝ ŠROT
Zvoz tohto odpadu bude v obci vykonaný 2 x do roka. Presný dátum zvozu bude oznámený v obci prostredníctvom miestneho rozhlasu.
f.	OBJEMNÝ ODPAD
Zvoz tohto odpadu bude v obci vykonávaný 2x do roka. Presný dátum zvozu bude oznámený v obci prostredníctvom miestneho rozhlasu.
g.	DROBNÝ STAVEBNÝ ODPAD

Odpad tohto druhu bude môže občan ukladať len na miesto, ktoré obec určí. Vývoz bude vykonávaný podľa potreby.
3.	Porušenie ustanovenia uvedeného v odst. 2 v IV časti toto VZN, bude posudzované ako priestupok v zmysle § 46 zákona č. 372/1990 Zb. o priestupkoch v znení neskorších predpisov za čo môže byť uložená pokuta do výšky 33 eur.

V.	časť
Spoločné a záverečné ustanovenia
Spoločné ustanovenia
§15
1.	Správu miestnych daní a miestneho poplatku vykonáva obec Uhorské prostredníctvom starostu obce a poverených zamestnancov obce Uhorské.
2.	Postavenie povereného zamestnanca obce - správcu dane z nehnuteľnosti nemá hlavný kontrolór obce Uhorské. 

Záverečné ustanovenia
§16
1.	Pokiaľ v tomto všeobecne záväznom nariadení nie je podrobnejšia úprava, odkazuje sa na zákon o miestnych daniach a zák. SNR č. 511/1992 Zb. o správe daní a poplatkov v znení neskorších predpisov a zák. č.223/200l o odpadoch a o zmene a doplnení niektorých zákonov v znení neskorších predpisov.
2.	Na tomto všeobecne záväznom nariadení obce Uhorské sa uznieslo Obecné zastupiteľstvo v Uhorskom dňa 15.11.2010 uznesením č.81
3.	Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Uhorské 3 /2010 o miestnych daniach. 
4.	Zmeny a doplnky tohto všeobecne záväzného nariadenia schvaľuje Obecné zastupiteľstvo v Uhorskom
5.	Toto všeobecne záväzné nariadenie nadobúda účinnosť dňom 1. 1. 2011.

V Uhorskom 1.1.2011 
Jozef S a k a l a 
starosta